MacOS Catalina

macOS Catalina (versjon 10.15) er den 16. større versjonen av macOS. Den etterfølger macOS Mojave og ble kunngjort under Apple Worldwide Developers Conference 2019 den 3. juni 2019. Catalina er den første versjonen av macOS som utelukkende støtter 64-bitersprogramvare, noe som også innebærer at all Carbon-basert programvare ikke lenger vil kunne brukes.

macOS Catalina er ble utgitt som gratis oppdatering 7. oktober 2019.

Ny eller endra funksjonalitet

Nyheter 
 Støtte for den nye Catalyst-programvareutviklingsplattformen, som er ment å gjøre det lettere for utviklere å lage programvare til både macOS og iOS samtidig.
 De tidligere programmene «Finn Mac» og «Finn vennene mine» ble slått sammen til et nytt program som heter «Hvor er?» (engelsk: «Find My»). Dette programmet tilbyr også muligheten til å slå på aktiveringslås.
 Talestyring av operativsystemet, ment å hjelpe folk med funksjonshemninger.

Endringer 
 iTunes ble avvikla som samleløsning til musikk, film og iOS-enhetshåndtering. Programmet ble isteden delt opp i flere separate komponenter, og noe funksjonalitet er bakt inn i Finder.
 Støtte for 32-bitersprogramvare opphørte, noe som også rammer programvare basert på Carbon-programmeringsgrensesnittet brukt av utviklere til å lette overgangen mellom MacOS 9 og Mac OS X.
 Dashboard ble tatt helt ut av operativsystemet, etter flere versjoner uten nevneverdig vedlikehold.
 Innebygd støtte for skriptprogrammeringsspråka Perl, Python 2.7 og Ruby blir ikke lenger oppdatert og kommer til å avvikles med en seinere versjon.

Referanser

Eksterne lenker 
 

Catalina
Programvare fra 2019